  Виталий Пронин «Кемерово, ми тонэн» ужрад борды итӥськиз Ижевск но.Туннэ, 28-тӥ мартэ, Россиын ялэмын кайгырон нунал. 25-тӥ мартэ Кемеровоысь «Зимняя вишня» вуз каронъя центр ӝуаз. 64 адями быриз, пӧлысьтызы тросэз нылпиос. Туннэ 15 адямиез вато ни. Удмуртилэн Тӧроез Александр Бречалов но мур куректэмзэ вераз тылпу дыръя быремъёслэн ӵыжы-выжыоссылы. Россиын ортчись «Кемерово, ми тонэн» ужрад борды итӥськиз Ижевск но. Толон ӝыт Шор площадьысь бадӟым экран доры шаерысьтымы кивалтӥсьёс, городын улӥсьёс сяська керттэтъёс понӥзы, сюсьтылъёс ӝуатӥзы. Быремъёсты туннэ но буре ваё. Кун Кенешлэн Тӧроез но депутатъёс Ялан ӝуась тыл доры сяська керттэт понӥзы. Вотэсъёс пыр ивор вӧлмытэмын: Ижысь Ялан ӝуась тыл дорын туннэ 18 часын тӧдьы шаръёс инме лобӟозы, нош 19 часын руль сьӧрын пукись водительёс 1 минут ӵоже сигнал сётозы. Валентина Кутузова Туспуктӥз Э. Карипов Теги: кайгырон  